Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului **Expert programator – 4 posturi** în cadrul proiectului „**Îmbunătăţirea calităţii activităţii de predare-învățare prin promovarea unei culturi și a unui mediu de învățare reciprocă profesor-student, bazate pe creșterea oportunităților de învățare adaptate nevoilor studenților, a creșterii responsabilității pentru propria lor învățare și a gradului de digitalizare, în condițiile deontologiei și eticii academice**”, CNFIS-FDI-2022-0013.

| **Nr.**  **post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Expert programator | 9 luni | 84 ore |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** superioare
2. **domeniul studiilor:** - limbaje de programare
3. **vechime**: 1 an
4. alte condiții specifice (cunoaşterea unei limbi străine, cunoştinţe operare PC, carnet conducere, alte abilităţi şi deprinderi, etc.):

* cunoştinţe operare PC;
* cunoaşterea unei limbi străine;
* capacitate de lucru în echipă;
* rezistență la stres;
* spirit de inițiativă.

**3. Atribuții post:**

* Participă la elaborarea aplicației de scriere a diplomelor absolvenților de studii universitare;
* Participă la crearea unui mediu virtual inovativ de relaționare secretariat-student (administrare situații școlare și documente în format electronic);
* Participă la elaborarea aplicației de integrare a calendarului disciplinei, elaborat conform standardelor ARACIS, cu aplicația ORAR, din SIMUR;
* Participă la elaborarea unui chestionar digital de evaluare a comunicării bidirecționale prin platforma electronică;
* Participă la elaborarea fișei digitale de apreciere a suportului de curs în tehnologia blended learning;
* Participă la elaborarea unui chestionar de evaluare digitală a suportului de curs de către studentii ID-IFR;
* Participă la sesiuni de instruire în domeniul digital pentru îmbunătățirea calității gestiunii studenților doctoranzi și a activității lor științifice (integrare rezultate ale cercetării studenților în platforma cercetare.ase.ro; generare automată a listei de lucrări, rapoarte de progres doctoral etc.);
* Participă la actualizarea platformei pentru managementul publicațiilor (integrare cu platforma de cercetare.ase.ro) și al rapoartelor de progres doctoral;
* Participă la sesiunile de instruire pentru creșterea competențelor digitale ale cadrelor didactice care predau în tehnologia blended-learning;
* Participă la elaborarea aplicației pentru urmărirea în timp real a evoluției unor solicitări și automatizarea unor răspunsuri pentru întrebări repetitive sau puse de un număr mare de solicitanți;
* Participă la elaborarea aplicație pentru tratarea automată a evenimentelor standard din calendarul studentului și de personalizare și broadcasting de mesaje către mai mulți adresanți, individual.

**B.Concursul va consta în:**

1. **Evaluarea dosarelor de selecție**
2. **Interviu**: interviu structurat

* *data şi ora desfăşurării*: se vor comunica concomitent cu afişarea rezultatelor la evaluarea dosarelor de selecție;
* *locul desfăşurării*: se va comunica concomitent cu afişarea rezultatelor la evaluarea dosarelor de selecție.

Probele sunt eliminatorii, punctajul minim obținut la fiecare probă fiind de 50 de puncte.

**C.Tematica și bibliografia**

**Tematică:**

1. Prioritizarea sectorului digital și transformarea lui într-un instrument strategic de dezvoltare a universității;
2. Optimizarea utilizării resurselor în ASE (timp, cadre didactice, bază materială);
3. Soluții de vizualizare/căutare resurse.

**Bibliografie:**

1. Ghilic, B. și colectiv, 2017. *Algoritmi și scheme logice cu exemplificare in C*. București: Editura ASE;
2. Ghilic, B. și colectiv, 2013. *Bazele programării calculatoarelor.* București: Editura ASE;
3. Freeman, A. 2017. Pro ASP NET, Core MVC 2, Seventh Edition, London: Apress.
4. TutorialsTeachers. Disponibil: <https://www.tutorialsteachers.com/mvc/asp.net-mvc-tutorials>.

**D.** Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate sau declarația pe propria răspundere că este apt clinic pentru participarea în echipa de proiect CNFIS-FDI-2022-0013.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 21.04.2022, ora 14.00, la Registratura ASE.

Persoana de contact: Oana Elena Vlădoiu - telefon: 0728881147/ int. 204, e-mail: oana.vladoiu@ase.ro

**F.** Calendarul concursului:

|  |  |  |
| --- | --- | --- |
| **Nr. crt.** | **Activități** | **Data** |
|  | Publicarea anunțului | 14.04.2022 |
|  | Depunerea dosarelor de concurs ale candidaților la Registratura ASE | 15-21.04.2022 |
|  | Selecția dosarelor de către membrii comisiei de concurs | 22.04.2022 |
|  | Afișarea rezultatelor selecției dosarelor | 22.04.2022 |
|  | Depunerea contestațiilor privind rezultatele selecției dosarelor | 27.04.2022 |
|  | Afișarea rezultatului soluționării contestațiilor | 27.04.2022 |
|  | Susținerea interviului | 28.04.2022 |
|  | Comunicarea rezultatelor după susținerea interviului | 28.04.2022 |
|  | Depunerea contestațiilor privind rezultatul interviului | 29.04.2022 |
|  | Afișarea rezultatului soluționării contestațiilor | 29.04.2022 |
|  | Afișarea rezultatului final al concursului | 29.04.2022 |
|  | Numire pe funcție | După aprobarea în BCA a rezultatelor concursului |

Data: 14.04.2022

Responsabil de proiect,

Prof. univ. dr. Roxana Sârbu